|  |  |  |  |  |  |  |
| --- | --- | --- | --- | --- | --- | --- |
| **Az óra céljai:** Az óra elején átismételt ismeretek felhasználásával a tanulók el tudjanak igazodni a naptárban, ezen belül a jelentősebb állandó és mozgó egyházi ünnepek között, és az ünnepek fontossága beépüljön mindennapi gondolkodásukba. Nem cél, hogy minden ünnepet feldolgozzunk, fontosabb, hogy a számítások matematikáját tudják alkalmazni. | | | | | | |
| **Idő** | **Szakaszok és célok** | **Tanulói tevékenységek** | **Tanári tevékenységek** | **Munkaforma/**  **Módszer** | **Tananyagok/**  **Eszközök** | **Megjegyzések** |
| 8’ | Óra eleji szervezési feladatok,  házi feladat ellenőrzése, ráhangolás. | A tanulók a házi feladat alapján szóban összeállítják az egyházi év tanult ünnepeit. | Adminisztrálja az óra elején szükséges dolgokat.  Véletlenszerűen felszólítva a tanulókat, kéri az általuk összegyűjtött egyházi ünnepek megnevezését és időbeli elhelyezését az aktuális naptári évre. (pl. pünkösdvasárnap – 2018. május 20.)  Ezt előre elkészített kártyákkal táblára helyezve, vagy IKT-eszközzel láthatóvá is teszi. | Plénum | Projektor, laptop  szükség esetén kártyák  vagy a hittanteremből kért, egyházi ünnepeket bemutató transzparens | Fontos, hogy az adott évhez kötődő konkrét dátumok is megjelenjenek. |
| 8’ | Új ismeretek (a naptári számítások) feldolgozása, szövegértés gyakorlása. | A digitális felületen vagy kinyomtatott meghatározások segítségével összepárosítják a meghatározásokat és az ünnepeket, majd időrendbe állítják azokat. | Kiosztja a kártyákat, vagy elmondja, a digitális felületen hogyan kell elvégezni a párosítást.  A párkeresés közben figyel,esetleg segít a szöveget értelmezni.  A Learningapps megoldásakor nem tűnnek el a helyes párok. Így az ellenőrzés után (ha minden pár helyes) további átmozgatással időrendbe lehet rakni az eseményeket a képernyőn két sorban. (Ezt a program már nem ellenőrzi.) | Párkereső  Egyházi ünnepek és meghatározásaik  (Learningapps) | Kártyákon meghatározások:  újév  vízkereszt  farsang  böjt  virágvasárnap  húsvét  áldozócsütörtök  pünkösd  a reformáció emléknapja  advent  karácsony.  Szükség esetén két egyszerű csoportba rendező Learningapps feladat  (hónapok hossza és ünnepkörbe sorolás) differenciáláshoz. | Amennyiben nem digitális felületen dolgoznak a tanulók, akkor mozgassuk meg őket azzal, hogy felállnak a helyükről és a szétosztott kártyák párját kell egy másik tanulónál keresniük (miközben beszélnek egymással). A végén a párok állnak időrendi sorrendbe. |
| 15’ | Az általános ismeretek (egyházi és naptári) konkrét helyzetben történő alkalmazása, szövegértés, prezentáció gyakorlása. | 4 fős csoportokban munkamegosztás alapján csoportonként 4 db különböző típusú és nehézségű gyakorlati problémát oldanak meg, illetve kérdést válaszolnak meg.  A csoport tagjai egymásnak az asztal körül elmondják a megoldásukat, a csapattagok kontrollálják, hogy szerintük helyesek-e azok.  Ezt követően kiválasztott tanulók  1-1 feladat megoldását az osztály előtt ismertetik. | Kialakítja a csoportokat, kiosztja a feladatokat. Elmondja, hogy meg kell osztaniuk a munkát, de utána csoporton belül ellenőrizzék a megoldásokat.  Közben segít, körbejár.  Amikor a csoport jelzi, hogy ők készen vannak, akkor a végeredményt visszacsatolja. | Kerekasztal, plénum | Feladatlapok annyi példányban, ahány csoportot kialakítunk.  Típusok:  1. mozgó ünnep dátumának meghatározása információk alapján  2. mozgó ünnephez kötődő időszakon belül esemény elhelyezése  3. állandó ünnep napjának kötése a hétvégéhez  4. ünnepekből adódó iskolai tanítás nélküli napok meghatározása.  Plusz segédanyagként egy holdtöltéket és egész éves naptárakat tartalmazó lap. | Minden csoportnak ugyanaz a 4 db feladat.  A prezentáló tanulók kiválasztása – lehet a legjobb megoldóé, feleletként véletlenszerűen, gyakorlásként valaki, akinek nem ment annyira a munka a csoportjában.  Amelyik csapat hamarabb kész, olvasmányt kap a mozgó ünnepekről szóló történeti visszatekintéssel, azt tanulmányozzák.  Ennek linkje:  <https://www.csillagaszat.hu/csilltort/egyetemes-csillagaszattortenet/egyetemes-naptartortenet-es-kronologia/miert-mozgo-unnep-a-husvet/> |
| 10’ | Ellenőrzés | Kapott feladatlapon rövid kérdésekre válaszolva egyénileg adnak számot arról, hogy mennyire sajátították el az ünnepekkel kapcsolatos ismereteket. | Kiosztja a feladatokat, vagy segít a Learningapps felületre történő belépésben, majd ellenőrzi a feladatok megoldását, statisztikáját. Kérésre tanulóknak egyénileg segít, elsősorban rávezető kérdéssel. | Egyéni | Learningapps tankocka mátrix |  |
| 4’ | Lezárás, értékelés, házi feladat feladása | Ellenőrzik a megoldásukat. Jelzik a tanárnak, ha valamit nem értenek, miért lett az a megoldás. | Értékeli az órát, az együttműködést és az eredményességet is. Válaszol a tanulói kérdésekre, ha vannak.  Egy konkrét, a saját tanévhez és jelen naptári évhez kötődő ünnep-meghatározást és ebből következő tanítási időre ható módosulást ad fel feladatként. | Frontális | Tábla, kréta | Ha van idő, kitérhet a mozgó ünnepek számításának érdekes történeti hátterére, vagy megadhatja, hol tudnak utána  nézni a tanulók.  <https://www.csillagaszat.hu/csilltort/egyetemes-csillagaszattortenet/egyetemes-naptartortenet-es-kronologia/miert-mozgo-unnep-a-husvet/> |